ਸਮੱਗਰੀ: ਗੱਲ 1998 ਦੀ ਹੈ ਜਦੋਂ ਉਹ ਆਪਣੇ ਪਿੰਡ ਮੋਖਰਾ ਤੋਂ ਦੂਰ ਹੋ ਗਿਆ ਜਿੱਥੇ ਅਕਸਰ ਦੋ-ਧੜਿਆਂ ਵਿਚਕਾਰ ਟਕਰਾਅ ਰਹਿੰਦਾ ਸੀ ਅਤੇ ਪਹੁੰਚ ਗਿਆ ਦਿੱਲੀ ਸਥਿਤ ਮਹਿੰਦਰ ਸਿੰਘ ਦੇ ਮਸ਼ਹੂਰ ਅਖਾੜੇ ਵਿੱਚ।    

20 ਸਾਲ ਬਾਅਦ ਰਾਕੇਸ਼ ਮਲਿਕ ਜੋ ਕਿ ਮੋਖਰੀਆ ਦੇ ਨਾਂ ਨਾਲ ਜਾਣਿਆ ਜਾਂਦਾ ਹੈ, ਨੂੰ ਰੋਹਤਕ ਪੁਲਿਸ ਨੇ ਮੰਗਲਵਾਰ ਨੂੰ ਗ੍ਰਿਫ਼ਤਾਰ ਕਰ ਲਿਆ। ਇਲਜ਼ਾਮ ਹੈ 2017 ਵਿੱਚ ਆਸਨ ਪਿੰਡ ਦੇ ਇੱਕ ਸ਼ਰਾਬ ਦੇ ਠੇਕੇਦਾਰ ਬਲਬੀਰ ਸਿੰਘ ਨੂੰ ਪਿਸਤੌਲ ਨਾਲ ਹਲਾਕ ਕਰਨ ਦਾ। 

ਰੋਹਤਾਂਸ਼ ਗੈਂਗ ਦਾ ਮੁੱਖ ਮੈਂਬਰ ਰਾਕੇਸ਼ ਬੰਗਲੌਰ ਤੋਂ ਫਰਾਰ ਹੋ ਗਿਆ ਸੀ ਅਤੇ ਫਿਰ ਰਾਜਸਥਾਨ ਵਿੱਚ ਹੁਲੀਆ ਬਦਲ ਕੇ ਰਹਿ ਰਿਹਾ ਸੀ। 

2005 ਵਿੱਚ ਉਸ ਨੇ ਝੱਜਰ ਦੇ ਰਹਿਣ ਵਾਲੇ ਆਪਣੇ ਸਾਥੀ ਜੈਕੁੰਵਰ ਨੂੰ ਕਤਲ ਕਰਕੇ ਟੁਕੜੇ-ਟੁਕੜੇ ਕਰ ਦਿੱਤਾ ਸੀ ਕਿਉਂਕਿ ਉਸ ਨੇ ਰਾਕੇਸ਼ ਦੀ ਪ੍ਰੇਮਿਕਾ ਨਾਲ ਸਬੰਧ ਰੱਖਣ ਦੀ ਇੱਛਾ ਜ਼ਾਹਿਰ ਕੀਤੀ ਸੀ।

ਉਸ ਨੂੰ ਝੱਜਰ ਅਦਾਲਤ ਨੇ ਉਮਰ ਕੈਦ ਦੀ ਸਜ਼ਾ ਸੁਣਾਈ ਸੀ ਪਰ ਪੰਜਾਬ-ਹਰਿਆਣਾ ਹਾਈ ਕੋਰਟ ਵਿੱਚ 6 ਸਾਲ ਇਹ ਮਾਮਲਾ ਚੱਲਣ ਤੋਂ ਬਾਅਦ ਉਸ ਨੂੰ ਰਿਹਾਅ ਕਰ ਦਿੱਤਾ ਗਿਆ ਸੀ। 

ਕਿਡਨੀ ਅਪਰੇਸ਼ਨ ਨੇ ਕਰੀਅਰ ਬਦਲ ਦਿੱਤਾ

ਬੀਬੀਸੀ ਨਾਲ ਗੱਲਬਾਤ ਦੌਰਾਨ ਰਾਕੇਸ਼ ਮਲਿਕ ਨੇ ਦੱਸਿਆ ਕਿ ਉਸ ਦੇ ਮਾਪੇ ਉਸ ਨੂੰ ਕੌਮੀ ਪੱਧਰ ਦਾ ਰੈਸਲਰ ਬਣਾਉਣਾ ਚਾਹੁੰਦੇ ਸਨ ਜੋ ਦੇਸ ਲਈ ਮੈਡਲ ਜਿੱਤਦਾ।

ਰਾਕੇਸ਼ ਉਰਫ਼ ਮੋਖਰੀਆ ਨੇ ਦੱਸਿਆ, "ਰੈਸਲਿੰਗ ਮੇਰੇ ਖੂਨ ਵਿੱਚ ਹੈ ਅਤੇ ਸਾਡੇ ਪਰਿਵਾਰ ਵਿੱਚ ਕਈ ਰੈਸਲਰ ਹਨ।"

ਸਾਕਸ਼ੀ ਮਲਿਕ ਦੇ ਪਿੰਡ ਦਾ ਹੈ ਮੋਖਰੀਆ 

ਰੈਸਲਿੰਗ ਰਾਕੇਸ਼ ਦੇ ਜ਼ੱਦੀ ਪਿੰਡ ਦਾ ਦੂਜਾ ਨਾਂ ਬਣ ਗਈ ਹੈ ਕਿਉਂਕਿ ਇੱਥੇ ਚਾਰ ਅਖਾੜੇ ਹਨ ਅਤੇ ਇਸ ਪਿੰਡ ਨੇ ਕੌਮਾਂਤਰੀ ਪੱਧਰ 'ਤੇ ਕਈ ਰੈਸਲਰ ਦਿੱਤੇ ਹਨ।

ਭਾਰਤ ਕੇਸਰੀ ਸਤਿੰਦਰ ਮਲਿਕ ਇਸੇ ਪਿੰਡ ਦੇ ਹਨ ਅਤੇ ਓਲੰਪਿਕ ਜੇਤੂ ਸਾਕਸ਼ੀ ਮਲਿਕ ਵੀ ਇਸੇ ਪਿੰਡ ਨਾਲ ਸਬੰਧਤ ਹੈ।

ਉਸ ਨੇ ਕਿਹਾ, "ਮੈਂ ਰੋਜ਼ਾਨਾ ਸਵੇਰੇ ਅਤੇ ਸ਼ਾਮ ਨੂੰ 6 ਘੰਟੇ ਬਹੁਤ ਮਿਹਨਤ ਕਰਦਾ ਸੀ। ਉਸ ਵੇਲੇ ਦਿੱਲੀ ਵਿੱਚ ਮਹਿੰਦਰ ਅਖਾੜਾ ਕਾਫ਼ੀ ਮਸ਼ਹੂਰ ਸੀ ਅਤੇ ਮੇਰੇ ਮਾਪੇ ਦੁੱਧ ਅਤੇ ਪੂਰੀ ਡਾਇਟ ਦਿੰਦੇ ਸਨ। ਸਭ ਕੁਝ ਚੰਗਾ ਚੱਲ ਰਿਹਾ ਸੀ।"

ਉਨ੍ਹਾਂ ਕਿਹਾ ਤਿੰਨ ਸਾਲਾਂ ਬਾਅਦ 2001 ਵਿੱਚ ਉਸ ਨੂੰ ਦਿੱਲੀ ਲਈ ਖੇਡਣ ਦਾ ਮੌਕਾ ਮਿਲਿਆ ਅਤੇ ਛੱਤਰਸਾਲ ਸਟੇਡੀਅਮ ਵਿੱਚ ਇੰਟਰ-ਸਟੇਟ ਖੇਡਾਂ ਵਿੱਚ ਸੋਨੇ ਦਾ ਤਮਗਾ ਜਿੱਤਿਆ।

"ਪਹਿਲੀ ਜਿੱਤ ਨੇ ਮੈਨੂੰ ਉਤਸ਼ਾਹਿਤ ਕੀਤਾ ਅਤੇ ਮੈਨੂੰ ਅਕਤੂਬਰ ਫਿਰ ਦਿੱਲੀ ਦੇ ਤਾਲਕਟੋਰਾ ਸਟੇਡੀਅਮ ਵਿੱਚ ਕੌਮੀ ਖੇਡਾਂ ਵਿੱਚ ਹਿੱਸਾ ਲੈਣ ਦਾ ਮੌਕਾ ਮਿਲਿਆ ਪਰ ਕੋਈ ਮੈਡਲ ਹੱਥ ਨਾ ਲੱਗਿਆ।"

ਉਸ ਨੇ ਕਿਹਾ ਕਿ ਉਹ ਲਗਾਤਾਰ ਸਿਖਲਾਈ ਲੈ ਰਿਹਾ ਸੀ ਪਰ ਪਥਰੀ ਹੋਣ ਕਾਰਨ 2003 ਵਿੱਚ ਉਸ ਦੀ ਖੱਬੀ ਕਿਡਨੀ ਕੱਢਣੀ ਪਈ।

ਫਾਈਨੈਂਸ ਦੇ ਕੰਮ 'ਚ ਅਜ਼ਮਾਈ ਕਿਸਮਤ

ਰਾਕੇਸ਼ ਮਲਿਕ ਨੇ ਕਿਹਾ ਕਿ ਇਸ ਕਾਰਨ ਉਸ ਨੂੰ ਕਾਫ਼ੀ ਨਿਰਾਸ਼ਾ ਹੋਈ ਅਤੇ ਉਹ ਡਿਪਰੈਸ਼ਨ ਵਿੱਚ ਚਲਾ ਗਿਆ ਕਿਉਂਕਿ ਉਸ ਦਾ ਰੈਸਲਿੰਗ ਵਿੱਚ ਕਰੀਅਰ ਕਾਫ਼ੀ ਪਿੱਛੇ ਛੁੱਟ ਗਿਆ ਸੀ। ਫਿਰ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਰਾਕੇਸ਼ ਮਲਿਕ ਜਾਂ ਮੋਖਰੀਆ 17 ਸਾਲ ਦਾ ਸੀ ਜਦੋਂ ਉਸ ਦੇ ਮਾਪਿਆਂ ਨੇ ਉਸ ਨੂੰ ਰੈਸਲਿੰਗ ਦੀ ਸਿਖਲਾਈ ਲਈ ਘਰੋਂ ਦੂਰ ਭੇਜ ਦਿੱਤਾ ਸੀ।